text: I næste uge: Massive spritkontroller
  31 maj 2014 kl. 07.44
  Nu sættes der gang i en sommerspritkampagne. Politiet vil lave razziaer overalt.
  Fra mandag sætter Rådet for Sikker Trafik og TrygFonden gang i en sommerspritkampagne, som støttes af politiet.
  - Mens vi er blevet enormt gode til at huske det i december, så kniber det stadig resten af året. Alt for mange sætter sig bag rattet med for meget alkohol i blodet, og det betyder desværre for mange alvorlige ulykker på vejene, siger Michelle Laviolette, projektleder i Rådet for Sikker Trafik.
  Kampagnen går ud på at få folk til at aftale på forhånd, hvem der skal køre hjem efter sommersammenkomsten.
  - Når først man har åbnet den første flaske, så glemmer mange at holde øje med, hvor meget de har drukket. Vores råd er, at man maksimalt bør drikke én genstand, hvis man er i bil, så man ikke risikerer at køre spritkørsel, siger Michelle Laviolette.
  Der bliver sat skilte op langs vejene med teksten ?Hvem kører hjem?"
  Det samme budskab kommer også bag på busserne.
   
  96 % af danskerne tager afstand fra spritkørsel. Antallet af spritbilister på vejene er halveret fra 1980´erne til i dag. Der kører stadig cirka 10.000 spritbilister på vejene dagligt. 9 ud af 10 spritbilister er mænd. Spritulykker sker oftest i aften- og nattetimerne i weekenderne. Der sker flest spritulykker på landet. Det er typisk biler eller knallerter, der er involveret i spritulykker.
  
  